laion/Wikipedia-Exotic huggingface dataset:
דויד ביצ'יק

דויד ביצ'יק (בצ'כית: David Bičík; נולד ב-6 באפריל 1981) הוא כדורגלן עבר צ'כי ששיחק בעמדת השוער . במרץ 2004 שותף לראשונה במשחק ליגה בקבוצת הבוגרים של ספרטה פראג. בתום אותה עונה פתח בשער במשחק גמר הגביע הצ'כי, וסייע לקבוצתו לזכות בו. לאחר שלא זכה להרבה הזדמנויות, הוא הושאל בחורף 2006 לויקטוריה פלזן, אך חזר לספרטה בסוף העונה. לאחר מכן הושאל לקלדאנו מהליגה הצ'כית השנייה. בסוף עונת 2007 הפך ביצ'יק לשחקן חופשי, וחתם לשנתיים בסלובן ברטיסלאבה, במדיה זכה באליפות סלובקיה בעונת 2008/2009. בתום העונה הפך לשחקן חופשי וחתם בסלובן ליברץ, במדיה היה חלק משמעותי הזכייה באליפות צ'כיה בעונת 2011/2012. בינואר 2013 חתם במרסין מליגת העל הטורקית, אך בסוף העונה ירד איתה ליגה. בתחילת עונת 2013/2014 חתם לשנתיים בקרשיאקה מליגת המשנה הטורקית. במאי 2014 חזר לספרטה פראג, וזכה עמה בסופר קאפ הצ'כי לשנת 2014. ספרטה פראג הגביע הצ'כי: 2003/2004 אליפות צ'כיה: 2004/2005 הסופר קאפ הצ'כי: 2014 סלובן ברטיסלאבה אליפות סלובקיה: 2008/2009 סלובן ליברץ אליפות צ'כיה: 2011/2012 מדיה וקבצים בנושא דויד ביצ'יק בוויקישיתוף דויד ביצ'יק, באתר Transfermarkt דויד ביצ'יק, באתר Soccerway דויד ביצ'יק, באתר WorldFootball.net דויד ביצ'יק, באתר FootballDatabase.eu פרופיל המאמן, באתר Transfermarkt פרופיל, באתר ספרטה פראג Bičík přestupu do Mersinu nelituje, chtěl by v Turecku zůstat, eurofotbal.cz, cit. 26. 6. 2013 Bičík v Turecku změnil klub, bude chytat za Karsiyaku, eurofotbal.cz, cit. 16. 7. 2013 Další brankářská posila pro Spartu, z Turecka se vrací Bičík, iDNES.cz, citováno 22. 5. 2014
שפתון

שפתון (נקרא גם ליפסטיק או אודם) הוא מוצר קוסמטי ורפואי הנמרח על השפתיים. שפתונים קוסמטיים משמשים להבלטה והדגשה חזותית של השפתיים או להברקה שלהן, לרוב צבעם אדום בגוונים שונים. שפתונים רפואיים משמשים להגנה על השפתיים מקרינת השמש ומהתייבשות. שפתונים מכילים מגוון של חומרים, בעיקר פיגמנטים, שמנים, שעווה, חמרים לריכוך העור, בושם ותבלינים. השפתון היה בשימוש גם לפני 5,000 שנים בבבל, כאשר הנשים היו מקשטות את שפתיהן ועיניהן במשחה שכללה אבני חן צבעוניות מרוסקות. המצרים הקדמונים נהגו למצות פיגמנט אדום-סגול מצמחים מכילי כספית ולהשתמש בו להאדמת השפתיים, אך היו לכך השלכות בריאותיות מרחיקות לכת על המשתמש. הנשים היווניות במאה החמישית לא התאפרו, מכיוון שהאיפור היה מיועד לשחקנים שצבעו את פניהם. ביפן העתיקה הנשים חויבו להתאפר כאשר נראו במקומות ציבוריים. הנשים היפניות השתמשו בשפתון העשוי משעווה, דבש ופיגמנטים בגוון עדין. המלכה קלאופטרה נהגה להשתמש בשפתון שנוצר מרסק חיפושיות ונמלים, שיצר פיגמנט ארגמני. המלכה ויקטוריה התנגדה נחרצות לאיפור וראתה בו דבר פרובוקטיבי השייך לעולמן של פרוצות, שאינו יאה לגבירות מהוגנות. באותה תקופה אף שררה נורמה האוסרת על עלמות להתאפר טרם נישואיהן, שמא יהווה האיפור משום הטעיית הארוס הפוטנציאלי לגבי יופייה של בחירת ליבו. כיום השימוש בשפתון מקובל בקרב נשים בכל רחבי העולם. עופרת ועקבות של מתכות אחרות עלולים להימצא בשפתונים. עם זאת כיוון שמדובר על זיהום, אין ציון של מתכות אלו. מחקר מ-2007 מצא ב-33 מותגי שפתונים עופרת. כאשר הכמויות הגבוהות ביותר נמצאו בקרב המותגים Revlon ,L'Oreal ו-Cover Girl. הליפ גלוס הוא מוצר הנמרח מעל השפתון או ישירות על השפתיים והוא נותן לשפתיים מראה "רטוב" ומבריק. קיימים סוגים שונים של ליפ גלוס: גלוס בסיסי בצבע שקוף. גלוס צבעוני הקיים בשלל גוונים שונים שנמרחים ישירות על השפתיים. גלוס נוצץ המכיל נצנצים למראה נוצץ. אודם נוזלי מאט שפתון לחות הוא מוצר קוסמטי שמיועד להגן על השפתיים מפני יובש, נזקי השמש וכוויות קור, ומשתמשים בו גם גברים וגם נשים. רוב שפתוני הלחות מורכבים מדונג, קרמים, ויטמינים, שמנים אתריים, חמאת שיאה, חמאת קקאו וכדומה (ראו למשל לבלו). אודות השפתון ומרכיביו (באנגלית) Lead in Lipstick, Campaign for Safe Cosmetics
עוגיות שקדים

עוגיית שקדים או ביסקוויט שקדים, היא סוג של ביסקוויט, המבוסס על שקדים. מדובר בעוגיות הנפוצות במטבחים רבים ושונים, אשר עשויות לקבל צורות רבות. סוגי עוגיות שקדים כוללים למשל מקרון, עוגיות שקדים ספרדיות בשם אלמנדרדוס (almendrados), קוראביה, עוגיות מסוג שורטברד המבוססות על חמאה ושקדים (qurabiya) ועוגיות שקדים שמוצאן מטורקיה (kurabiyesi acıbadem). בנוסף, לעיתים קרובות עוגיות הסקרפר הטורקיות (şekerpare) מעוטרות בשקדים. בלוב, מכינים עוגיות עבמבר על בסיס שקדים ובוטנים ואגוזים אחרים, עוגיות אלה מזכירות קצת את הגרסה האיטלקית והטורקית של עוגיות אלה, ומכיוון שאינן מכילות רכיבים חמצים נוהגים לכין אותו בתקופת הפסח. בנורווגיה, עוגיות חול הן סוג של עוגיית שקדים שנאפות בפחיות מחורצות. ישנם גם מתכונים לעוגיות שקדים המתאימים לאנשים החולים בסוכרת, מאחר שניתן להכין עוגיות שקדים גם ללא תוספת חיצונית של סוכרים, כי המתיקות של העוגיות יכולה להיות מינימלית ולהגיע מהשקד עצמו שהוא אגוז מתקתק יחסית עוגיית או ביסקוויט שקדים סיני הוא מאפה סיני העשוי עם גוגואים (גרעיני משמש) טחונים. ביסקוויט זה הוא אחד המאפים הסטנדרטיים ביותר באזור סין, בגואנגג'ואו, הונג קונג, מקאו, ובכמה מאפיות סיניות באזורים אחרים של העולם. העוגיות קטנות וללא מילוי. בנוסף, יש להן נטייה להתפורר מאוד. במקאו, ביסקוויט זה היה אחד ממוצרי האפייה המיוחדים פופולריים ביותר, במיוחד באזור הריסות הקתדרלה של סנט פול, שם הרחובות מלאים בעשרות חנויות אשר בכולן נמכרים טעמים שונים של ביסקוויט השקדים הסיני זה ליד זה. סוחרי רחוב גם מפוזרים לאורך רחוב זה על מנת לדחוף את הסחורה. הביסקוויט מומלץ באתר הרשמי לתיירות של מקאו כחטיף מקומי מפורסם. ריצ'ארלי, ביסקוויט שקדים טוסקני אלמנדרדוס סוג של ביסקוויט שקדים מהמטבח הספרדי Acibadem kurabiyesi ביסקוויט שקדים מהמטבח הטורקי עוגיות שקדים סיניות, אשר נפוצות במטבח הקנטונזי מרציפן מדיה וקבצים בנושא עוגיות שקדים בוויקישיתוף מתכון לעוגיות שקדים מתוך הספר “המטבח באהבה” של רות סירקיס עוגיות שקדים איטלקיות, מאקו Stokker, Kathleen (2000). Keeping Christmas: Yuletide traditions in Norway and the new land. Minnesota Historical Society Press. p. 27. ד"ר רני פולק, ליהנות מאוכל בריא, ישראל: פן הוצאה לאור / ידיעות ספרים, 2010 "Chinese Almond Cookie Recipe". The Nibble Great Food Finds. נבדק ב-6 בינואר 2014. {{cite web}}: (עזרה) Macau.com "Where To Eat, What To Eat in Macau"
מדריך הרפתקה לספרי נוער

מדריך הרפתקה לספרי נוער הוא מדריך לספרי קלאסיקה לנוער מתורגמים מספרות העולם. במדריך מוצגות 80 יצירות מופת לנוער מתרבות המערב, שנכתבו החל משנת 1719. המדריך נערך על ידי האחים חגי ברקת ואסף ברקת, העורכים הראשיים של סדרת הרפתקה, שבמסגרתה מתפרסמים ספרי קלאסיקה לנוער. ערכי המדריך נכתבו על ידי חוקרי ספרות, סופרים, מתרגמים, עורכים ומבקרי ספרות. רובינזון קרוזו מסעי גוליבר הרפתקאות הברון מינכהאוזן משפחת רובינזון השווייצרית אחרון המוהיקנים בת הקפיטן דייוויד קופרפילד שלושת המוסקטרים אוהל הדוד תום עלובי החיים ילדי המים הרפתקאותיה של אליס בארץ הפלאות מסע אל בטן האדמה נשים קטנות הסייח השחור היידי אי המטמון פינוקיו רובין הוד הקלברי פין מכרות המלך שלמה הלב שלושה בסירה אחת (מלבד הכלב) ספר הג'ונגל הקוסם מארץ עוץ כלבם של בני בסקרוויל ילדי המסילה הנערים מרחוב פאל מסע הפלאים של נילס הולגרסון פנג הלבן האסופית הרוח בערבי הנחל פיטר פן סוד הגן הנעלם אבא ארך רגליים טרזן בן הקופים פוליאנה סיפורו של דוקטור דוליטל במבי פו הדב המלך מתיא הראשון 35 במאי מרי פופינס בית קטן בערבה נעלי בלט ההוביט לאסי חוזרת הביתה החמישייה באי המטמון יומנה של נערה הקומדיה האנושית הנסיך הקטן בילבי חוות החיות האריה, המכשפה וארון הבגדים התפסן בשדה השיפון הרשת של שרלוט בעל זבוב משפחתי וחיות אחרות משפחת המומינים - חורף קסום ניקולא הקטן אל תיגע בזמיר מיילו בממלכת החכמה קמט בזמן צ'רלי בממלכת השוקולד גבעת ווטרשיפ הנסיכה הקסומה מעיין הנצח הסיפור שאינו נגמר מדריך הטרמפיסט לגלקסיה אני, כריסטיאנה פ. שרה, פשוטה וגבוהה המעניק הארי פוטר ואבן החכמים בורות המקרה המוזר של הכלב בשעת לילה דמדומים גנבת הספרים משחקי הרעב אשמת הכוכבים פלא גילי בר-הלל גלית דהן-קרליבך דוד רפ דנה אלעזר-הלוי דפנה בן צבי הגר ינאי חנה לבנת יהודה אטלס יואב אבני יואב כ"ץ מיכאל דק מיכל פז קלפ נועה מנהיים עטרה אופק עמיחי שלו עמרי הרצוג רנה ורבין האתר של מדריך הרפתקה לספרי נוער
וודסטוק (ניו יורק)

וודסטוק (באנגלית: Woodstock) היא עיירה בהרי קטסקיל שבאפסטייט ניו יורק, מדינת ניו יורק, ארצות הברית. העיירה נודעה בסצנת האמנות והמוזיקה שהתפתחה בה וגם בשם פסטיבל וודסטוק, שלא התקיים בה למעשה, אך תוכנן להתקיים בה. האווירה הכפרית של העיירה והנגישות הקלה ממנה לעיר ניו יורק, הפכו אותה לאזור מועדף על אמנים ומוזיקאים שנים רבות לפני "פסטיבל וודסטוק". יישוב לא ילידי ראשון הוקם במקום ב-1787. כבר במאה ה-19 נמשכו אמנים לאזור ומספר ציירים מאסכולת נהר הדסון התיישבו בה. וושינגטון אירווינג מיקם את עלילת סיפורו הנודע "ריפ ואן וינקל" באזור. בשנת 1902 הוקמה בעיירה מושבת אמני תנועת האמנויות והאומנויות בשם Byrdcliffe Colony. בשנת 1906 הוקם בעיירה בית ספר קיץ לציורי חוץ של בית הספר הניו יורקי לאמנות, Art Students League of New York. בית הספר קיים קורסים במקום מ-1906 ועד 1922 ושוב מ-1947 ועד 1979. ב-1916 הקים הרווי וייט (Hervey White) אולם קונצרטים מעץ בלב היער בשם Maverick Concert Hall. במקום התקיים פסטיבל מוזיקה קאמרית והוא משך לאזור מלחינים כג'ון קייג'. בשנת 1964 רכשו האמרגן אלברט גרוסמן ורעייתו בית במקום. זמן קצר לאחר מכן רכשו גם שרה ובוב דילן בית במקום. ב-1966 הצטרפו לדילן חברי להקתו, רובי רוברטסון ולבון הלם, ששכרו בתים בוודסטוק ושלושת חברי הלהקה הנוספים, ששכרו את ה-Big Pink, בית כפרי גדול מחוץ לגבולות העיירה, בו הקליטו יחד עם דילן את The Basement Tapes ויצרו את Music from Big Pink. בעקבותיהם הגיעו לעיירה והתיישבו בה אמנים כג'וני קאש, ואן מוריסון, פול באטרפילד, דונלד פייגן, ג'ימי הנדריקס ועוד. עקב היותה מקום תוסס ופורה מבחינה מוזיקלית, התכוונו ב-1969 להקים במקום אולפן הקלטות לאמנים ובבעלות האמנים. על מנת לגייס כסף להקמת המיזם הוחלט לקיים את פסטיבל וודסטוק והוקמה חברה בשם Woodstock Ventures. אולם, כיוון שרוב תושבי העיירה התנגדו ל"פסטיבל היפי" בשטחם, נאלצו מארגני המופע לקיימו 67 ק"מ משם, בחווה של מקס יסגר, סמוך לעיירה בית-אל. בשנות השבעים ושמונים פרחה בוודסטוק סצנת ג'אז ובעיירה התיישבו אמני ג'אז כצ'ארלס מינגוס, קרלה בליי, ג'ק דז'ונט, פט מתיני ועוד. בשנת 1981 אירחה העיירה את "פסטיבל הג'אז של וודסטוק". בשנת 2000 ייסד לבון הלם בחוותו בוודסטוק ("The Barn"; "האסם") אולם מופעים וחברת תקליטים וגיבש שם סדרת מופעים בשם "The Midnight Ramble" בהשתתפות נגנים אורחים, שנמשכה לכל אורך העשור הראשון של המאה ה-21. בעיירה נמצא גם בית קברות ייעודי לאמנים. מדיה וקבצים בנושא וודסטוק בוויקישיתוף אתר האינטרנט הרשמי של וודסטוק (באנגלית) "הדרך לוודסטוק" פודקאסט של כאן 88 במלאת 50 שנה לפסטיבל. יוצרים: גיל מטוס ותומר מולוידזון אתר הבית של Byrdcliffe Colony אתר בית הקברות לאמנים בוודסטוק אוצרות ספריית וודסטוק וודסטוק, באתר אנציקלופדיה בריטניקה (באנגלית) הערכה, כמופיע ב-QuickFacts על העיירה וודסטוק, מחוז אלסטר, ניו יורק באתר לשכת מפקד האוכלוסין של ארצות הברית (באנגלית) Rip Van Winkle: The local and mythic roots of Irving’s timeless tale
בית החולים האיטלקי

האם התכוונתם ל... בית החולים האיטלקי (ירושלים) בית החולים המשפחה הקדושה בנצרת בית החולים האיטלקי (חיפה)
טקס פרסי האקדמיה הבריטית לטלוויזיה 1996

טקס פרסי האקדמיה הבריטית לטלוויזיה 1996 נערך ב-21 באפריל 1996 בתיאטרון דרורי ליין שבלונדון, בטקס משותף עם הענקת פרסי באפט"א לקולנוע. השחקן הטוב ביותר זוכה: רובי קולטריין – "המפצח" (ITV) מועמדים: רוברט לינדזי – Jake's Progress (ערוץ 4); איאן ריצ'רדסון – "הפוסק האחרון" (BBC); קולין פירת' – "גאווה ודעה קדומה" (BBC1); בנג'מין ויטרו – "גאווה ודעה קדומה" (BBC1) השחקנית הטובה ביותר זוכה: ג'ניפר אילי – "גאווה ודעה קדומה" (BBC1) מועמדים: ג'ולייט סטיבנסון – The Politician's Wife (ערוץ 4); הלן מירן – "החשוד העיקרי 4" (ITV); ג'רלדין ג'יימס – Band of Gold (ITV) הקומדיה הטובה ביותר (תוכנית או סדרה) זוכה: "האב טד" (Hat Trick Productions / ערוץ 4) מועמדים: "פשוט נהדרת" (BBC / BBC1); Men Behaving Badly (Hartswood Films / BBC1); "רגל אחת בקבר" (BBC / BBC1) ההופעה הקומית הטובה ביותר זוכה: מרטין קלונס – Men Behaving Badly (BBC1) מועמדים: ג'ואנה לאמלי – "פשוט נהדרת" (BBC1) מיני-סדרת דרמה הטובה ביותר זוכה: The Politician's Wife (Channel 4) מועמדים: "גאווה ודעה קדומה" (BBC1); Band of Gold (ITV); The Hanging Gale (BBC) סדרת הדרמה הטובה ביותר זוכה: "המפצח" (ITV) מועמדים: All Quiet on the Preston Front (BBC); A Touch of Frost (ITV Productions / ITV); "החשוד העיקרי 4" (ITV) דרמה יחידה הטובה ביותר זוכה: "אהבה כמוסה" (BBC / WGBH / BBC Films) מועמדים: Eleven Men Against Eleven (Hat Trick Productions / Channel 4); Go Now (BBC); The Last Englishman (Tiger Aspect Productions / BBC) סיקור חדשותי הטוב ביותר זוכה: Channel 4 News – Bosnian Genocide (ITN / Channel 4) מועמדים: Newsnight – Peter Horrocks (BBC / BBC2) הופעת הבידור הקל הטובה ביותר זוכה: רורי ברמנר – Rory Bremner - Who Else? (Channel 4) מועמדים: פול מרטון – Have I Got News for You (BBC2) Best Factual Series זוכה: Wise Up (Carlton Productions / Channel 4) Flaherty Award for Single Documentary זוכה: The Betrayed – מלחמת צ'צ'ניה הראשונה (October Films / Channel 4) מועמדים: Anne Frank Remembered (בית אנה פרנק / Walt Disney Pictures / BBC); The Dying Rooms (Lauderdale Productions / Channel 4) Huw Wheldon Award for Arts Programme or Series זוכה: Children of the Revolution (דייוויד הינטון / ג'ון ויבר) מועמדים: Arena (BBC / BBC2) תוכנית או סדרת הבידור הקל הטובה ביותר זוכה: The Mrs Merton Show (Granada Television / BBC1) מועמדים: Have I Got News for You (Hat Trick Productions / BBC2); Rory Bremner - Who Else? (Kudos Film & Television / Channel 4); Shooting Stars (BBC2) תוכנית האירוח הטובה ביותר זוכה: Panorama (BBC / BBC1) מועמדים: Clive Anderson Talks Back (Hat Trick Productions / Channel 4); Esther (BBC / BBC2); This Morning (Granada Television / ITV) תוכנית ספורט או שידור חי זוכה: VE Day Coverage (??? / ???) פרס התוכנית הבינלאומית ER פרס ליו גרייד ענתיקות בדרכים פרס דניס פוטר רוי קלארק פרס אלן קלארק רוי בטרסבי פרס ריצ'רד דימבלבי ג'רמי פקסמן פרס מיוחד צוות הצילום של הסדרה הדוקומנטרית Survival פרס באפט"א לטלוויזיה
יוסף כהן-אלרן

יוסף כהן-אלרן (נולד ב-15 בינואר 1943) הוא משורר וסופר ישראלי. חתן פרס קוגל לספרות. יוסף כהן-אלרן נולד בעיר אל-חלה, עיר ששכנה ליד עתיקות בבל בעיראק ובגיל שמונה עלה עם הוריו לישראל. עד גיל שש עשרה התגוררה המשפחה במעברה ליד פתח-תקווה. כהן-אלרן למד בבית-ספר תיכון מקצועי, את רעייתו, הכיר כשהייתה בת 16, במהלך שירותו הצבאי. אחרי נישואיהם נולדו להם שני ילדים. בהיותו בן עשרים ושש פורסם הרומן הראשון שלו, שאת הטיוטה שלו כתב כבר בהיותו תלמיד בבית הספר התיכון. באותן שנים פרסם עוד ארבעה ספרים. מאז שנות הארבעים לחייו הוא חותם על ספריו בשם יוסף כהן-אלרן, כאשר "אלרן", שם העט, הוא צירוף שמות ילדיו, אלונה ורני. רוב שנות עבודתו שימש כמנהל משאבי אנוש ברשות הדואר, תוך כדי קורסים שונים ועד ללימודים מתקדמים בניהול משאבי אנוש באוניברסיטת תל אביב. בדצמבר 2006 פרש (מרצון) לגמלאות, ולאחר מכן למד תסריטאות באוניברסיטה הפתוחה ותסריט שכתב על פי אחד מספריו ייצג אותה באותה שנה. זכה בפרס קוגל לספרות מטעם עירית חולון לשנת 2013, במקום שלישי, על ספרו "והמלאכים שותקים", ובאות "קסת הזהב" מטעם אגודת הסופרים בשנת 2015. אלרן-כהן כתב רשימות ביקורת רבות, בעיקר על ספרי שירה, בבלוג שלו במחלקה ראשונה ניוז-1. "תקרית נישואים", 1986, הוצאת אר-עם "אחד בלב", 1990, הוצאת אור-עם "עיקרון הכמיהה", 1999, הוצאת כנרת "אספירונס", 1999, הוצאת כנרת "עזה כמוות", 2002, הוצאת אסטרולוג "כל הלילות", 2003, הוצאת אסטרולוג "שמועות על אושר", 2008 הוצאת צבעונים "והמלאכים שותקים", 2011 הוצאת צבעונים "תהילה אחרונה", 2011 הוצאת צבעונים "הכול לקחה האש", 2014 הוצאת צבעונים "שתי ימי חיי", 2017, הוצאת צבעונים "אחרי ההלם החיים", טרילוגיה, 2018 הוצאת צבעונים "אחרי החיים" 2018, הוצאת צבעונים "פואמה לסיגל", הוצאת צבעונים, 2019 "קנאת הצל", הוצאת צבעונים, 2020 "אלוהים חולם", 2007 הוצאת צבעונים "אלו ערגות", 2010 הוצאת צבעונים "ימים ולילות", 2011 הוצאת צבעונים "כמו הים כמו הרוח כמו החול", 2014 הוצאת צבעונים "הגדת הפרת", 2019 הוצאת צבעונים. "שלושה בפרדס היצירה", ספר משותף, הוצאת מיטב-ארגמן, 2018 הרצל חקק, אספירונס. כתב העת נהרדעא, חוב' 22 (2000) הרצל חקק, טרגדיה של החמצה. הארץ, מוסף ספרים (מרץ 2000) לירן שמריז, "אלו ערגות". מאזנים, כרך פ"ה, גל' 5 עשהאל, אורה, ערגה גדולה. מאזנים, כרך פ"ה, גל' 3 אוגוסט 2011 לאה מזור,סונטות על שמונה נשים מקראיות - יוסף כהן אלרן בתוך: ד"ר לאה מזור, על מקרא הוראה וחינוך אורה עשהאל "ערגה גדולה" ביקורת בכתב העת "מאזניים". מכתב מנשיא המדינה, שמעון פרס ליוסף כהן אלרן על ספרו "והמלאכים שותקים" יוסף כהן אלרן בלקסיקון הספרות העברית החדשה. יוסף כהן אלרן בפרויקט "סופרים קוראים" יוסף כהן אלרן באתר "סימניה. סקירות ומאמרים באתר NEWS 1 עיקרון הכמיהה, בישראל היום. הרצל חקק על "עלילות עזות כמוות" נוריתה על "שמועות על אושר" יוסף כהן-אלרן, דף שער בספרייה הלאומית
מסע המשחקים של מכבי חיפה ב-NBA

מסע המשחקים של מכבי חיפה ב-NBA הוא מסע משחקי קדם-עונה וראווה מסורתי, שעורכת קבוצת הכדורסל הישראלית מכבי חיפה בארצות הברית וקנדה נגד מספר קבוצות מליגת ה-NBA. המסע כולל בדרך כלל שלושה משחקים ונערך בחודשים ספטמבר-אוקטובר, מעט לפני פתיחת העונה בישראל. מסיבה זו מסע המשחקים גורם לדחיית המשחקים של הקבוצה בליגה המקומית. מכבי חיפה מעולם לא ניצחה בכל 21 המשחקים שלה ב-9 העונות בהן התקיים המסע. המסע הראשון שערכה הקבוצה היה לפני תחילת עונת 2010/2011, ביוזמתו של הבעלים החדש, ג'ף רוזן, אז שיחקה הקבוצה נגד ניו ג'רזי נטס, והפסידה לה 70–108. מאז נערכו עוד 8 מסעות כאלה לארצות הברית, חוץ מבעונת 2011/2012, אז הייתה שביתת שחקנים שדחתה את פתיחת העונה ב-NBA, ובעונת 2020/2021 עקב מגפת הקורונה. כאמור, מכבי חיפה עומדת על מאזן 0–21 במשחקים האלה, כשהתוצאה הממוצעת היא 82.6-114.2, והפרש ממוצע של 31.5 נקודות. הקבוצות מולן שיחקו הכי הרבה הן פורטלנד טרייל בלייזרס, סקרמנטו קינגס וממפיס גריזליס (3 כל אחת). במהלך המשחקים שיחקה הקבוצה נגד שחקנים מפורסמים וידועים, כמו קובי בראיינט מהלוס אנג'לס לייקרס, דמיאן לילארד מהפורטלנד טרייל בלייזרס וסטפן קרי מהגולדן סטייט ווריורס. מסע המשחקים יצר ביקורות רבות שהופנו כלפיו. ראשית, למסע המשחקים אין חשיבות - לא מקצועית, בניגוד למשחקי הכנה רגילים מול קבוצות בארץ, ולא תדמיתית, כשההפרש הממוצע כל כך גבוה והקבוצה לא ניצחה בכלל, וכנראה לא תנצח בזמן הקרוב. כמו כן, התזמון בו נערכים המשחקים, ספטמבר ואוקטובר, שבדרך כלל יוצאים לפני תחילת העונה בישראל או בדיוק בזמן הזה, גורם לכך שמשחקי הקבוצה נדחים באופן קבוע ו"תוקעים" את לוח הזמנים של הליגה. בנוסף, לפעמים משחקי הליגה של חיפה נערכים זמן קצר אחרי הנחיתה בארץ, מה שגורם לג'ט לג חמור ולהפסדים של הקבוצה. לדוגמה בעונת 2017/2018 הפסידה מכבי חיפה למכבי אשדוד 90-61 במשחק שנערך פחות מ-48 שעות לאחר נחיתתה בארץ. עם זאת, יש להדגיש את צדדיו החיוביים של המסע: בכל מסע עורכים שחקני הקבוצה מפגשים עם ילדים ונערים מהקהילה היהודית במסגרת המרכז הקהילתי היהודי בארצות הברית. כמו כן, יש נתונים לפיהם כל מסע מניב לקבוצה רווחים של כרבע מיליון דולר שמשלמות קבוצות ה-NBA בשביל המשחקים. כפיר אדר, ‏העיקר החוויה: מספרי מסעות מכבי חיפה בארה"ב, באתר ONE‏, 14 באוקטובר 2019 דניאל זילברשטיין, ‏תפסה דיל: ה-NBA משלמת למכבי חיפה, הליגה נפגעת, באתר ערוץ הספורט, 6 בנובמבר 2017
קארל מאי (כדורגלן)

קארל מאי (בגרמנית: Karl Mai;‏ 27 ביולי 1928 – 15 במרץ 1993) היה כדורגלן גרמני, ששיחק בעמדת הקשר אחורי. זכה עם גרמניה המערבית במונדיאל 1954. מאי נולד בפירט שבגרמניה. הוא היה חלק מהסגל של נבחרת גרמניה המערבית שזכתה במונדיאל 1954. הוא ערך 21 הופעות עבור הנבחרת וכבש שער אחד. במהלך קריירת המועדונים שלו שיחק מאי בקבוצות spVgg פירט ובבאיירן מינכן. זפ הרברגר, מאמנה של נבחרת גרמניה המערבית אז, השווה את סגנון המשחק של מאי לזה של אנדראס קופר, שחקן שנות השלושים. בגמר מונדיאל 1954 סייע בעצירת שנדור קוצ'יש, חלוץ נבחרת הונגריה שכבש עד הגמר 11 שערים במהלך הטורניר. מאי הצליח ומנע ממנו לכבוש בגמר. גרמניה ניצחה בגמר 2–3 וזכתה במונדיאל ראשון בהיסטוריה. לאחר הקריירה המקצועית שלו הוא הפך למאמן בשנות ה-60 ואחר כך למאמן בית ספר. בתחילת שנות ה-90 סבל מבעיה בריאות, וכתוצאה מכך נאלצו להסיר את ריאתו הימנית. מאי נפטר ב-15 במרץ 1993 בגיל 64. מדיה וקבצים בנושא קארל מאי בוויקישיתוף קארל מאי, באתר Transfermarkt קארל מאי, באתר Fussballdaten.de (בגרמנית) קארל מאי, באתר WorldFootball.net קארל מאי, באתר National Football Teams קארל מאי, באתר FootballDatabase.eu פרופיל המאמן, באתר Transfermarkt
מילאן הצ'ה

מילאן הצ'ה (בצ'כית: Milan Heča; נולד ב-21 במרץ 1991) הוא כדורגלן צ'כי המשחק בעמדת השוער בספרטה פראג. ב-31 באוקטובר 2010 ערך הצ'ה את הופעת הבכורה שלו בקבוצת בוגרים, כששיחק במדי סלובקו מליגת העל הצ'כית בהפסד הליגה של קבוצתו 0–1 לסלובן ליברץ. עם זאת, הוא הפך לשוער הראשון של הקבוצה רק בעונת 2013/2014. ביוני 2018 חתם בספרטה פראג. הצ'ה זומן לראשונה לסגל צ'כיה במרץ 2022, אך לא שותף ונותר על הספסל במשחק ידידות מול ויילס. מילאן הצ'ה, באתר Transfermarkt מילאן הצ'ה, באתר Soccerway מילאן הצ'ה, באתר FootballDatabase.eu M. Heča: Gambrinus liga 2010/2011, iDNES.cz, citováno 26. 7. 2014 Heča ze Slovácka chytal i se čtyřmi stehy. Konce duelu se ale nedočkal, iDNES.cz, citováno 26. 7. 2014 Milan Heča přestupuje do Sparty (אורכב 12.06.2018 בארכיון Wayback Machine) sparta.cz, cit. 2018-06-07 "Wales draw as Hennessey wins 100th cap". BBC Sport (באנגלית בריטית). נבדק ב-2022-08-27. ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מילאן הצ'ה".
Discipline (אלבום של ג'נט ג'קסון)

Discipline (בעברית: משמעת) הוא אלבומה העשירי של הזמרת-יוצרת האמריקאית ג'נט ג'קסון, אשר יצא לאור ב-26 בפברואר 2008, על ידי חברת התקליטים איילנד רקורדס. זה היה האלבום הראשון (אך גם היחיד) של ג'קסון, אשר יצא לאור על ידי איילנד רקורדס לאחר שהחוזה שלה עם וירג'ין רקורדס הסתיים בעקבות כישלון אלבומה הקודם. עם יציאתו נכנס האלבום אל המקום הראשון במצעד הבילבורד 200. ג'קסון עבדה עם מפיקים רבים על האלבום כמו הזמר דה-דרים, הזמר ני-יו, צמד המפיקים הידוע סטארגייט אשר עבדו עם אמנים רבים כגון ריהאנה, ביונסה וקייטי פרי, טריקי סטיוארט אשר עבד עם אמנים רבים כמו בריטני ספירס, ריהאנה ומריה קארי, הראפר ובן זוגה לשעבר ג'רמיין דופרי אשר גם היה מנהל איילנד רקורדס באותה התקופה, דארקצ'יילד, שיאה טיילור, הזמר ג'ונטה אוסטין ועוד. צמד המפיקים ג'ימי ג'אם וטרי לואיס אשר עבדו עם ג'קסון על כל אלבומיה הקודמים נעדרו מרשימת המפיקים של האלבום. האלבום הושפע מסגנונות כמו אלקטרו-פופ, האוס ודאנס-פופ ואף מכיל גם R&B והיפ-הופ. מהאלבום יצאו ארבעה סינגלים: הראשון הוא "Feedback" אשר יצא בדצמבר 2007. הוא הגיע למקום ה-19 בארצות הברית והיה לשיר הראשון שלה להיכנס לעשרים הראשונים מאז 2001. אם כי שאר השירים מהאלבום לא הצליחו כמו "Feedback". בנוסף לגרסה הרגילה של האלבום יצאה גם לאלבום גרסת DVD הכוללת את האלבום עצמו עם תוספת של קטעי מאחורי הקלעים של צילומי הקליפ לשיר "Feedback" ומאחורי הקלעים של הקלטות האלבום. האלבום קיבל ברובו ביקורות חיוביות כאשר המבקרים טענו כי מדובר בשיפור משני אלבומיה הקודמים של ג'קסון. אך למרות הביקורות החיוביות האלבום ספג כישלון מסחרי. אך למרות הכישלון הוא הצליח להגיע למקום הראשון בארצות הברית ובכך הפך לאלבום השישי שלה לעשות זאת. אם כי לאחר מכן מכירות האלבום צנחו במהירות וקידום האלבום הסתיים כבר ביוני. על מנת לקדם את האלבום יצאה ג'קסון לסיבוב ההופעות "Rock Witchu Tour" בחסות לייב ניישן אשר זכה לביקורות חיוביות. עם תחילת סיבוב ההופעות ג'קסון עזבה את חברת התקליטים שלה באותה תקופה איילנד רקורדס בעקבות כישלון האלבום וחוסר רצון החברה לקדם את האלבום. מידע על האלבום Discipline באתר MusicBrainz מידע על האלבום Discipline באתר AllMusic האלבום Discipline באתר Discogs Janet Jackson - Discipline, Discogs (באנגלית) Janet Jackson Chart History, Billboard
ג'סיקה פארקר קנדי

ג'סיקה פארקר קנדי (באנגלית: Jessica Parker Kennedy; נולדה ב-3 באוקטובר 1984) היא שחקנית קנדית. התפרסמה בתפקידה בתור מליסה גליסר בסדרה "המעגל הסודי", בתפקידה בתור מקס בסדרה "מפרשים שחורים" ובתור נורה וסט-אלן בסדרת גיבורי העל "הפלאש" מבית DC קומיקס. קנדי נולדה בעיר קלגרי, אלברטה בקנדה. בת יחידה לאם חד הורית לבנה ולאב שחור. היא סיפרה שלא היו מספיק "אנשים של צבע" בסביבתה בילדותה, והיא הייתה חברה של הילדה השחורה היחידה בבית הספר שלה. היא נמשכה לחברויות עם אנשים שחורים אחרים מאוחר יותר כאמצעי למציאת קהילה. בשנת 2006 שיחקה לראשונה בסרט טלוויזיה מבית ABC Family; "סנטה בייבי" בכיכובה של ג'ני מקארתי. בשנת 2008 שיחקה את דמותה של תמי בסרט "עוד סיפור סינדרלה" שיצא ישירות ל-DVD ב-16 בספטמבר 2008. באותה שנה גילמה את נבלת-העל פלסטיק / בט סנס סוצ'י בסדרה "סמולוויל" של רשת הטלוויזיה The CW, המבוססת על דמותו של גיבור-העל סופרמן של חברת DC קומיקס. בשנת 2009 שבה לשחק בסרט ההמשך "סנטה בייבי 2" שהוקרן בבכורה בערוץ ABC Family ב-13 בדצמבר 2009. קנדי לוהקה במקור לסדרת דרמת הריגול של ג'יי ג'יי אברמס "סמויים", כאחותה הצעירה של הדמות הראשית (בגילומה של גוגו אמבתה-רו) אך הוחלפה מאוחר יותר על ידי מקיה קוקס. בשנת 2011 קנדי גילמה את מליסה גליסר בסדרה "המעגל הסודי" של רשת The CW, עד שהתוכנית בוטלה לאחר עונה אחת במאי 2012. בינואר 2014 החלה לגלם את דמותה של מקס הזונה השאפתנית בסדרת הטלוויזיה התקופתית של רשת Starz; "מפרשים שחורים" המהווה פריקוול לאירועי הספר "אי המטמון" מאת רוברט לואיס סטיבנסון. קנדי שיחקה את אחת הדמויות הראשיות בסדרה במשך כל ארבעת העונות עד לסיומה באפריל 2017. בשנת 2017, קנדי הצטרפה ליקום החץ של רשת The CW, והחלה להופיע בתור נורה וסט-אלן בעונתה הרביעית של סדרת הלייב אקשן "הפלאש" המבוססת על חוברות הקומיקס "פלאש" מבית DC קומיקס ועל דמותו של בארי אלן. דמותה קודמה לתפקיד קבוע בעונה החמישית. מאז היא חזרה כדמות חוזרת לעונה השביעית והשמינית. מתגוררת מאז 2021 בלוס אנג'לס עם בן זוגה השחקן הישראלי-אמריקאי, רונן רובינשטיין (אנ'). הזוג התחתן באוגוסט 2022. מדיה וקבצים בנושא ג'סיקה פארקר קנדי בוויקישיתוף אתר האינטרנט הרשמי של ג'סיקה פארקר קנדי ג'סיקה פארקר קנדי, ברשת החברתית אקס (טוויטר) ג'סיקה פארקר קנדי, ברשת החברתית אינסטגרם ג'סיקה פארקר קנדי, במסד הנתונים הקולנועיים IMDb (באנגלית) ג'סיקה פארקר קנדי, באתר "אידיבי", מאגר הידע העברי לקולנוע ישראלי ועולמי ג'סיקה פארקר קנדי, באתר AllMovie (באנגלית) ג'סיקה פארקר קנדי, באתר Rotten Tomatoes (באנגלית) ג'סיקה פארקר קנדי, באתר Metacritic (באנגלית) ג'סיקה פארקר קנדי, במסד הנתונים הקולנועיים KinoPoisk (ברוסית) צ'ארלס טראפנסקי, Interview: The Flash's Jessica Parker Kennedy, Brief Take, ‏2018-08-04 (באנגלית)